تمت ارشفة منتديات نبع الفرات
اللي يطعن بالحشد كلوله شوف.
هسه كلنه العفو عند المقدره.
بس اذا تنعاد لابله حرام.
الا عد راسه الطلق يلزم سره.
الطلع شارد فلا يطلعله صوت.
ولايصرح من فنادق انقره.
انا مو محتل رحت ساتر خوات.
فزعني ورحت احاميهن تره.
هي هاي الغيره عدنه.
من الله هيج الدنيا نكلبه لو صاحت مره.
شعره من راس ام مؤيد تسوى ابوه.
حرمه بس علشيله لزمت سيطرة.
يروح فدوه لدم ام مميمن بعده دمه حار
الماسكت شاجورة البيه حنجره.
لايكاطفني حجي الكاطفته روح.
الورد ماريده خيضم خنجره.
خاف مايدري ترا مضحي بشباب.
عطرت بيهم تراب المكبره.
الجان لابد لايصير براسي حيد.
الصفك لداعش بعدني اذكره.
عبله ماتتقشمر بكلمة غرام.
الجان يعجبه بدت تصتصغره.
عبله حرسوه زلم سوك الشيوخ.
وكت ماصبح بالاردن عنتره.
الماعرف المفروض يعرف من اكون
انا الذي سمتني امي حيدره.
ضرغام وليث قسوره
على الاعادي ريح صرصره
ثائر وربتني صولات السباع.
وين ماعين احس بمفخره.
مرة اصول بزود سبع الدجيل.
ومره اصول بزود سبع الكنطرة
ايهاب المالكي
الله ينصرهم
شكرا لك